# อิญญากิ เปญญา
อิกนาซิโอ "อิญญากิ" เปญญา โซตอร์เรส (เกิด 2 มีนาคม ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตู ให้กับบาร์เซโลนา สโมสรในลาลิกา

 สโมสรอาชีพ 
บาร์เซโลนา
เปญญาเกิดในอาลิกันเต แคว้นบาเลนเซีย เขาเริ่มต้นอาชีพกับทีมเยาวชนของสโมสรอาลิกันเตใน ค.ศ. 2004 ขณะมีอายุเพียง 5 ขวบ 5 ปีต่อมาเขาย้ายไปบิยาร์เรอัล ก่อนที่ใน ค.ศ. 2012 (เมื่ออายุ 13 ปี) เขาจะย้ายไปศูนย์ฝึกฟุตบอลลามาซิอาของบาร์เซโลนา เขายังเป็นส่วนหนึ่งของทีมที่ชนะเลิศยูฟ่ายูธลีก ฤดูกาล 2017–18 โดยได้ลงเล่นในรอบชิงชนะเลิศซึ่งเอาชนะเชลซี 0–3 

ในวันที่ 16 เมษายน ค.ศ. 2018 เปญญาต่อสัญญาฉบับใหม่กับบาร์เซโลนาไปอีกสามฤดูกาล โดยมีตัวเลือกในการขยายออกไปได้อีกสองปี ต่อมาเขาได้เลื่อนขั้นสู่ทีมสำรองของสโมสรในเซกุนดาดิบิซิออน เบ ในช่วงก่อนเริ่มฤดูกาล 2018–19 และได้ลงเล่นนัดแรกในวันที่ 6 ตุลาคม ค.ศ. 2018 ในนัดที่เสมอกับเซเด อัตเลติโก บาเลอาร์เรส 1–1 ตลอด 90 นาที 

ในวันที่ 30 ตุลาคม ค.ศ. 2018 เปญญามีชื่อติดทีมชุดใหญ่เป็นครั้งแรกเพื่อแข่งขันโกปาเดลเรย์ รอบ 32 ทีมสุดท้าย พบกับกุลตูรัลอีเดปอร์ติบาเลโอเนซา นัดแรกซึ่งออกไปเยือน ในฐานะตัวสำรองของยัสเปอร์ ซิลเลิสเซิน โดยเขาเป็นตัวสำรองที่ไม่ได้ลงเล่น ทีมของเขาเอาชนะไป 1–0 นอกจากนี้ เขายังปรากฏตัวบนม้านั่งสำรองในบางโอกาสระหว่างฤดูกาล ในช่วงระหว่างที่มาร์ค-อันเดร แทร์ สเตเกิน ได้รับบาดเจ็บ และยัสเปอร์ ซิลเลิสเซิน ได้เล่นเป็นตัวจริงแทน 

กาลาทาซาไร (ยืมตัว)
ในวันที่ 31 มกราคม ค.ศ. 2022 เปญญาย้ายร่วมทีมกาลาทาซาไร สโมสรในประเทศตุรกี จนถึงวันสิ้นสุดของส่วนที่เหลือของฤดูกาล เขาได้ลงสนามเป็นนัดแรกในอีกเจ็ดวันถัดมาในนัดที่ออกไปเยือนอลันยาสปอร์ โดยเสมอกัน 1–1 ในวันที่ 10 มีนาคม เขายังได้ลงเล่นเป็นตัวจริงในยูฟ่ายูโรปาลีก รอบ 16 ทีมสุดท้าย นัดแรก พบกับบาร์เซโลนา ต้นสังกัดเดิมของเขาที่กัมนอว์ ช่วยให้ทีมเสมอ 0–0 แม้เจ้าบ้านจะมีโอกาสทำประตูถึง 14 ครั้งBarcelona 0-0 Galatasaray: Xavi's side are held to a Europa League stalemate as on-loan goalkeeper Inaki Pena keeps out Memphis Depay, Ferran Torres and Co to deny his parent club in a goalless last-16 first leg เขียนโดย Pete Jenson ทาง Daily Mail 10 มีนาคม ค.ศ. 2022 สืบค้นเมื่อ 3 มกราคม ค.ศ. 2023Galatasaray-Barcelona | UEFA Europa League 2021/22 uefa.com สืบค้นเมื่อ 3 มกราคม ค.ศ. 2023 ก่อนที่ทีมของเขาจะแพ้ในนัดที่สองที่ประเทศตุรกี 2–1 ทำให้ตกรอบไปในที่สุดGalatasaray-Barcelona | UEFA Europa League 2021/22 uefa.com สืบค้นเมื่อ 3 มกราคม ค.ศ. 2022
กลับสู่ บาร์เซโลนา
หลังหมดช่วงการยืมตัวไปกาลาซาทาไร เขาได้กลับมาร่วมทีมบาร์เซโลนาในฐานะผู้รักษาประตูสำรองของมาร์ค-อันเดร แทร์ สเตเกิน[https://www.fcbarcelona.com/en/football/first-team/players/53621/ignacio-pena-sotorres GOALKEEPER
13 Iñaki Peña] FCBarcelona.com สืบค้นเมื่อ 3 มกราคม ค.ศ. 2023 และได้ลงเล่นในนัดอย่างเป็นทางการกับทีมชุดใหญ่ครั้งแรก และได้ลงเล่นเป็นตัวจริงในวันที่ 2 พฤศจิกายน ค.ศ. 2022 ในยูฟ่าแชมเปียนส์ลีก รอบแบ่งกลุ่ม นัดสุดท้าย ซึ่งเอาชนะวิกตอเรียเปิลเซ็ญ 2–4 ที่สาธารณรัฐเช็กhttps://www.fcbarcelona.com/en/football/first-team/news/3005885/ Iñaki Peña officially becomes first team player and will wear number 13 shirt FCBarcelona.com เขียน และสืบค้นเมื่อ 3 มกราคม ค.ศ. 2023

สถิติอาชีพ

+ การลงเล่น และทำประตู ในแต่ฤดูกาล สโมสร และการแข่งขันสโมสรฤดูกาลลีกถ้วยยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูบาร์เซโลนาเบ2018–19เซกุนดาดิบิซิออนเบ200———2002019–20180——302102020–21120——101302021–22ปริเมราดิบิซิออนเอร์เรเฟฟ90———90รวม590000040630กาลาทาซาไร (ยืมตัว)2021–22ซือเปร์ลีก600020—80บาร์เซโลนา 2022–23ลาลิกา0010100020รวมทั้งหมด650103040710

 เกียรติประวัติ 
บาร์เซโลนา
ลาลิกา: 2018–19
โกปาเดลเรย์: 2020–21
ยูฟ่ายูธลีก: 2017–18 

สเปน อายุไม่เกิน 17 ปี
ฟุตบอลชิงแชมป์แห่งชาติยุโรปรุ่นอายุไม่เกิน 17 ปี รองชนะเลิศ: 2016
อ้างอิง

 แหล่งข้อมูลอื่น